

**Ivkom-vode d.o.o.**

Vladimira Nazora 96 B, 42 240 Ivanec

(dalje u tekstu „Naručitelj“)

**DOKUMENTACIJA O NABAVI**

**Za projekt sufinanciran** **sredstvima EU fonda**

**SUSTAV ODVODNJE I PROČIŠĆAVANJA OTPADNIH VODA AGLOMERACIJE IVANEC**

**UPRAVLJANJE PROJEKTOM**

**Evidencijski broj javne nabave: VN–01–19**

**Knjiga 2**

**Ivanec, Lipanj 2019.**

****

# PRIJEDLOG UGOVORA

**UGOVOR O USLUGAMA UPRAVLJANJA PROJEKTOM SUSTAV ODVODNJE I PROČIŠĆAVANJA OTPADNIH VODA IVANEC**

**UGOVORNE STRANE:**

**1. Naručitelj:**

**Ivkom-vode d.d., Vladimira Nazora 96 B, 42 240 Ivanec, Hrvatska**

KLASA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivanec,\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Izvršitelj:**

**(naziv)**

(mjesto i adresa)

Broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum) \_\_\_\_\_\_\_\_, \_\_\_\_\_\_\_\_\_

**Ivkom-vode d.d., Vladimira Nazora 96 B, 42 240 Ivanec, Hrvatska**, Hrvatska, OIB: 91920869215 (u nastavku: Naručitelj) koje zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

i

(Naziv i adresa Izvršitelja)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ OIB: \_\_\_\_\_\_\_\_\_\_\_\_\_\_\_\_\_\_\_

(u nastavku: Izvršitelj) koje zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

temeljem postupka nabave velike vrijednosti u otvorenom postupku nadmetanja, objavljenom u Elektroničkom oglasniku javne nabave broj [upisati broj oglasnika], evidencijski broj javne nabave [upisati] od [upisati datum objave] i Odluke o odabiru najpovoljnije ponude [upisati ur.broj] od

[upisati datum odluke]

sklopili su

**UGOVOR O USLUGAMA UPRAVLJANJA PROJEKTOM SUSTAV ODVODNJE I PROČIŠĆAVANJA OTPADNIH VODA IVANEC**

### PREDMET UGOVORA

Izvršitelj se obvezuje u ime Naručitelja ispuniti usluge upravljanja projektom sufinanciranim EU sredstvima: „*SUSTAV ODVODNJE I PROČIŠĆAVANJA OTPADNIH VODA IVANEC“*  u svemu prema provedenom postupku javne nabave (ev.broj. javne nabave \_\_\_), **Prilogu 1 ovog Ugovora** (Projektni zadatak Dokumentacije o nabavi) i **Prilogu 2 ovog Ugovora** (Ponuda Izvršitelja) (u nastavku: Usluge).

Usluga upravljanja projektom u sklopu predmetnog ugovora obuhvaća usluge nad sljedećim aktivnostima:

* AKTIVNOST 1: Upravljanje provedbom Ugovora o radovima za dogradnju i rekonstrukciju sustava odvodnje te sanaciju sustava odvodnje
* AKTIVNOST 2: Upravljanje provedbom Ugovora o radovima i uslugama -Projektiranje i izgradnja I. faze UPOV-a Ivanec
* AKTIVNOST 3: Upravljanje provedbom Ugovora o nabavi komunalne opreme za održavanje sustava odvodnje
* AKTIVNOST 4: Upravljanje provedbom Ugovora o Izrade i poboljšanja baze podataka
* AKTIVNOST 5: Upravljanje provedbom Ugovora o nadzoru nad izvođenjem radova
* AKTIVNOST 6: Upravljanje provedbom Ugovora za uslugu Informiranja i vidljivosti

### OPSEG USLUGA

1. Izvršitelj se obvezuje ispuniti Usluge u svemu, osim ako normativnim dijelom ovog Ugovora nije drugačije određeno, u skladu s Ponudom broj \_\_\_\_\_\_\_\_\_\_ od \_\_\_\_\_\_\_\_\_\_ godine u opsegu iz Knjige 3. Projektni zadatak Dokumentacije o nabavi.
2. Izvršitelj neće ni na koji način preuzimati obveze u ime Naručitelja bez njegovog prethodnog odobrenja i tu svoju obvezu jasno će obznaniti trećima.
3. Izvršitelj je dužan pridržavati se svih važećih zakonskih i podzakonskih propisa Republike Hrvatske.
4. Izvršitelj odgovara za materijalne i pravne nedostatke ispunjenja obveze sukladno važećem Zakonu o obveznim odnosima.
5. Ako bilo koji nepredviđeni događaj, djelovanje ili previd, izravno ili neizravno ometaju izvršavanje Ugovora, bilo djelomično ili u potpunosti, Izvršitelj će o navedenom bez odgode i na vlastitu inicijativu obavijestiti Naručitelja. Obavijest mora uključivati opis problema, datum njegovog nastanka i mjere koje je Izvršitelj poduzeo ili namjerava poduzeti kako bi problem uklonio i osigurao potpunu usklađenost sa svojim obvezama iz ugovora.

*ukoliko je primjenjivo:*

1. Članovi Zajednice Izvršitelja su solidarno odgovorni za izvršenje ugovora.
2. Ako se Izvršitelj ili Zajednica Izvršitelja oslonila na sposobnost drugih subjekata radi dokazivanja ispunjavanja kriterija ekonomske i financijske sposobnosti, drugi subjekti su solidarno odgovorni za izvršenje ugovora.
3. Subjekti na čiju se sposobnost Izvršitelj ili Zajednica Izvršitelja oslonila su:

Naziv subjekta 1, sjedište, OIB, IBAN

Naziv subjekta 2, sjedište, OIB, IBAN

### UGOVORNA CIJENA I PREDAJA JAMSTVA

1. Za izvršenje Usluga Naručitelj će platiti Izvršitelju ugovornu cijenu od \_\_\_\_\_\_\_\_\_\_\_\_\_\_\_ (slovima:\_\_\_) kn bez PDV-a.
2. Jedinične cijene stavki su nepromjenjive tijekom trajanja ovog ugovora (Knjiga 3: Projektni zadatak Dokumentacije o nabavi), i u jediničnu ugovorenu cijenu uračunati su svi troškovi, uključujući posebne poreze, trošarine i carine, ako postoje, te popusti.
3. Sadašnji ili bivši suradnici Izvršitelja nemaju pravo tražiti od Naručitelja isplatu bilo kakvih vlastitih potraživanja prema Izvršitelju proisteklih iz provedbe ovoga Ugovora.
4. Izvršitelj odgovara Naručitelju u potpunosti za štetu, koju Naručitelj kao tuženik ili sutuženik pretrpi prilikom realizacije potraživanja iz stavka (3)ovog članka.
5. Izvršitelj je obvezan u roku od 10 dana od dana potpisivanja ovog Ugovora dostaviti Naručitelju jamstvo za uredno ispunjenje ugovora u obliku neopozive i bezuvjetne bankarske garancije na „prvi pisani poziv“ i „bez prava prigovora“ u visini od 10% (deset posto) od ukupne vrijednosti ovog Ugovora bez PDV-a. Obveza dostavljanja predmetnog jamstva predstavlja bitan sastojak ovog Ugovora te se, u slučaju njegova nedostavljanja, smatra da ovaj Ugovor nije niti sklopljen, u kojem slučaju Naručitelj ima pravo štetu naplatiti iz jamstva za ozbiljnost ponude. Rok valjanosti bankarske garancije mora biti minimalno 30 dana dulji od očekivanog datuma završetka važenja Ugovora. Bankarska garancija biti će naplaćena u slučaju povrede ugovornih obveza od strane Izvršitelja. Ako jamstvo za uredno ispunjenje ugovora ne bude naplaćeno, Naručitelj će ga vratiti Izvršitelju nakon datuma završetka važenja ovog Ugovora. Na zahtjev Naručitelja u slučaju produženja važenja ovog Ugovora, Izvršitelj će produžiti rok jamstva za uredno ispunjenje ugovora.
6. Umjesto bankarske garancije, ponuditelj može dati novčani polog na transakcijski račun naručitelja u kod Zagrebačka banka d.d., Zagreb, IBAN: HR0323600001102524723 model 00, poziv na broj : \_\_\_\_\_\_\_\_\_\_\_- OIB/nacionalni identifikacijski broj uplatitelja, opis plaćanja : „Polog jamstva za uredno ispunjenje ugovora u postupku javne nabave evidencijski broj VN–01–19
7. Ako jamstvo za uredno izvršenje ugovora ne bude naplaćeno, naručitelj će ga vratiti izvršitelju nakon datuma završetka važenja Ugovora.
8. Na zahtjev naručitelja u slučaju produženja važenja ugovora, izvršitelj će produžiti rok jamstva za uredno izvršenje ugovora.

### OBRAČUN I DOSPIJEĆE PLAĆANJA

1. Sredstva za financiranje realizacije cijelog Projekta uključivo i Usluge koje su predmet ovog Ugovora, osiguravaju se temeljem sporazuma o financiranju zaključenim između Europske unije i Republike Hrvatske te Ugovora o dodjeli bespovratnih sredstava i Ugovora o sufinanciranju projekta.
2. Plaćanje obavljenih usluga vezano je uz mjesečna izvješća te završno izvješće kako je opisano u Projektnom zadatku.
3. Plaćanje obavljenih usluga vršit će se temeljem ispostavljenih računa za izvršenu uslugu za protekli mjesec. Obavezan prilog računa su mjesečna izvješća sukladno napredovanju pojedinih aktivnosti Projekta, koia moraju sadržavati prikaz poduzetih aktivnosti od strane Izvršitelja te napredak po svakom od glavnih zadataka Izvršitelja, potpisana od ovlaštenih osoba naručitelja i izvršitelja. Računi dostavljeni bez navedenih priloga neće biti plaćeni i biti će vraćeni Izvršitelju u zakonskom roku.
4. Naručitelj se obvezuje dostavljena izvješća ovjeriti ili osporiti u roku od 15 (petnaest) dana od dana primitka, te ovjereni i neprijeporni dio isplatiti u roku od 60 (šezdeset) dana od dana izdavanja računa.
5. Plaćanja sukladno ovom članku vrše se na poslovni/e račun/račune Izvršitelja IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kod banke: \_\_\_\_\_\_\_\_\_\_\_\_\_\_\_\_\_\_\_\_\_\_\_ odnosno člana/članova zajednice Ponuditelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kod banke\_\_\_\_\_\_\_\_\_\_\_\_\_ (ukoliko je primjenjivo)
6. Plaćanje predujma je isključeno. Naručitelj ne izdaje instrumente osiguranja plaćanja.

*ukoliko je primjenjivo:*

1. Dio ovog Ugovora daje se u podugovor, kako slijedi:
2. *Predmet ili količina, vrijednost ili postotni udio*
3. *podaci o podugovarateljima:*
   1. *Podugovaratelj 1, sjedište, OIB ili nacionalni identifikacijski broj, broj računa, zakonski zastupnici podugovaratelja*
   2. *Podugovaratelj 2, sjedište, OIB ili nacionalni identifikacijski broj, broj računa, zakonski zastupnici podugovaratelj*
4. Izvršitelj mora svojoj situaciji priložiti račune ili situacije svojih podugovaratelja koje je prethodno potvrdio te ovjerene ugovore o cesiji s podugovarateljima.
5. Dio ovog Ugovora koji se daje u podugovor sukladno stavku 7. ovoga članka, Naručitelj obvezno neposredno plaća podugovaratelju na račun iz stavka 7. ovog članka (osim ako Izvršitelj dokaže da su obveze prema podugovaratelju za taj dio ovog Ugovora već podmirene).
6. Sudjelovanje podugovaratelja ne utječe na odgovornost Izvršitelja za izvršenje Ugovora.
7. Izvršitelj može tijekom izvršenja ugovora o javnoj nabavi od Naručitelja zahtijevati:

- promjenu podugovaratelja za onaj dio ugovora o javnoj nabavi koji je prethodno dao u podugovor,

- uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,

- - preuzimanje izvršenja dijela ugovora o javnoj nabavi koji je prethodno dao u podugovor.

### ROK IZVRŠENJA USLUGA

1. Izvršenje usluga počinje od dana potpisa ugovora. Ugovor se sklapa na rok od 33 mjeseca.
2. Usluge se smatraju izvršenim kada ih Izvršitelj u potpunosti obavi i Naručitelju preda odgovarajuću dokumentaciju u svemu sukladno Prilogu 2 ovog Ugovora (Knjiga 3: Projektni zadatak Dokumentacije o nabavi).
3. Rok iz stavka (1) ovog članka može se produljiti iz razloga:

* produljenja roka izvođenja radova/nabave robe/izvršenja usluga temeljem Ugovora o javnoj nabavi radova/robe/usluga koje su predmetom Usluge
* više sile;
* djelovanja tijela državne uprave ili drugih osoba s javnim ovlastima;
* drugih opravdanih razloga.

1. Za sve razloge produljenja roka iz stavka 3. ovog članka, prethodnu suglasnost mora dati Ovlaštenik Naručitelja imenovan prema članku 8. stavku 3. i članku 9. ovog Ugovora. Prethodna suglasnost u obliku službene zabilješke čini sastavni dio dodatka ovom Ugovoru iz stavka 5. ovog članka.
2. Promjenu roka iz stavka 1. ovog članka ugovorne strane moraju ugovoriti dodatkom ovom Ugovoru.
3. U slučaju neispunjenja obveze sukladno Ugovoru, neispunjavanja dinamike u ugovorenom roku, neurednog ili nekvalitetnog izvršenja ugovorenih obveza, Izvršitelj se obvezuje Naručitelju platiti ugovornu kaznu od 2 ‰ (dva promila) dnevno od ugovorenog iznosa za svaki dan prekoračenja ugovorenog roka, najviše do 10 % ukupno ugovorenog iznosa, a Naručitelj ima pravo raskida Ugovora te ima pravo naknade prouzročene štete, odnosno naknadu onog viška za koji stvarna šteta nadmašuje iznos ugovorne kazne, što je Izvršitelj obvezan nadoknaditi.
4. Produljenje rokova na način određen stavkom (5) ovog članka, iz razloga navedenih stavkom (3) ovog članka, ukida obvezu Izvršitelja iz stavka (6) ovog članka.
5. Rok iz stavka (1) ovoga članka može se produljiti i iz razloga za koje odgovara Izvršitelj, ali u tom slučaju se obavezno primjenjuju odredbe stavka (6) ovoga članka. U slučaju produljenja roka iz ovog stavka za više od 60 dana, smatrati će se da Izvršitelj učinio profesionalni propust sukladno Zakonu o javnoj nabavi.
6. Poglavljem 19. dokumentacije o nabavi određeno je ukupno očekivano trajanje izvršenja radova/pružanja usluge/isporuke robe koji su predmet usluge tehničke pomoći i upravljanja projektom, kao i očekivano trajanje usluge tehničke pomoći i upravljanja projektom. Isto tako navedeno je približno trajanje pojedinih elemenata projekta te se ponuditeljima naglasilo da je dani raspored indikativan te su moguće izmjene tijekom izvršenja ugovora..
7. Rok završetka pružanja usluge će se prilagoditi završetku izvršenja pojedinih aktivnosti, sukladno očekivanom trajanju pojedinih aktivnosti u okviru projekta za koji će Izvršitelj pružati tehničku podršku i kojim će upravljati. Izvršitelj je suglasan i u obvezi je prilagoditi se s pružanjem usluge stvarnim rokovima početka i završetka realizacije projekta.
8. U slučaju da dođe do produženja trajanja pojedinačnih ugovora sklopljenih sa izvođačem radova/pružateljima usluga/prodavateljima robe do i uključivo 15 % trajanja navedenog st. 1. ovog članka, te da ovo produženje ugovora sa izvođačem radova/pružateljima usluga/prodavateljima robe nije uzrokovano postupanjem izvršitelja usluga tehničke pomoći i upravljanja projektom, Izvršitelj usluge dužan je prilagoditi se ovoj situaciji i nema pravo dodatnog potraživanja radi ovako produženog roka.
9. U slučaju da dođe do produženja trajanja pojedinačnih ugovora sklopljenih sa izvođačem radova/pružateljima usluga/prodavateljima robe preko 15 % trajanja navedenog u st. 1. ovog članka, te da ovo produženje ugovora o radovima nije uzrokovano postupanjem Izvršitelja usluga tehničke pomoći i upravljanja projektom, Izvršitelj usluge dužan je prilagoditi se ovoj situaciji i ima pravo dodatnog potraživanja radi ovako produženog roka. Potraživani iznos u ovom slučaju iznosi 20% vrijednosti koja se izračunava na način da se ugovorena vrijednost tehničke pomoći i upravljanja projektom na pojedinim ugovorima sklopljenim s izvođačem radova, podijeli s inicijalnim trajanjem izvršenja usluge tehničke pomoći i upravljanja projektom na ovom ugovoru u mjesecima. Isplata ovog iznosa primjenjuje se nakon što produženje trajanja pojedinačnih ugovora sklopljenih sa izvođačem radova prijeđe 15 % trajanja iz st. 1. ovog članka.

### OBVEZE IZVRŠITELJA NAKON IZDAVANJA POTVRDA O PREUZIMANJU TEMELJEM UGOVORA ZA IZVOĐENJE RADOVA

1. Izvršitelj će i nakon proteka roka iz članka 5. stavka 1. ovog Ugovora ili prije isteka tog roka, nakon što budu izdane Potvrde o ispunjenju ugovora za izvođenje radova u smislu i sukladno ugovorima sa izvođačima, pružati usluge upravljanja projektom Naručitelju u slučaju pojave ili sumnje u pojavu nedostataka u izvršenju obveza izvođača iz ugovora sa izvođačima za vrijeme od dvije godine nakon izdavanja Potvrde o ispunjenju ugovora po pojedinim ugovorima o građenju, a sve po pozivu i nalogu Naručitelja..
2. .Naknada za usluge iz prethodnog stavka uključena je u ugovornoj cijeni iz članka 3. ovog Ugovora te Izvršitelj nema pravo na nikakve dodatne tražbine po osnovi usluga pruženih temeljem odredbi ovog članka.
3. Na pravni odnos, prava i obveze nastale između Naručitelja i Izvršitelja temeljem ovog članka, a koji nisu uređeni odredbama ovog članka, i dalje će se na odgovarajući način primjenjivati odredbe ovog Ugovora

### STANDARD IZVRŠENJA USLUGA

(1) Izvršitelj se obvezuje ispuniti Usluge stručno i kvalitetno, u skladu sa Zakonom o gradnji, Zakonom o obveznim odnosima, Zakonom o radu, uvjetima Ugovora za Postrojenja i projektiranje i građenje (tzv. FIDIC Žuta knjiga), uvjetima Ugovora o građenju (tzv. FIDIC Crvena knjiga), Zakonom o poslovima i djelatnostima prostornog uređenja i gradnje i ostalim zakonima i drugim propisima koji uređuju područja upravljanja projektom gradnje i građenja, podzakonskim aktima, te ostalim važećim tehničkim normativima i pravilima struke kao i svim elementima definiranim **Prilogom 1** i **Prilogom 2** **ovog Ugovora**.

(2) Izvršitelj mora obavijestiti Naručitelja o cjelokupnom osoblju koje namjerava koristiti za izvršenje Usluga, osim Stručnjaka koji su navedeni u Prilogu 2 ovog Ugovora (Ponuda Izvršitelja), najkasnije u roku 7 dana kalendarskih dana od dana izdavanja Naloga za početak izvršenja usluga od strane Ovlaštenika Naručitelja.

(3) Izvršitelj će svojem osoblju osigurati svu potrebnu opremu i podršku kako bi im se omogućilo učinkovito izvođenje njihovih specifičnih dužnosti.

(4) Bilo kakav angažman nekog Stručnjaka od strane Izvršitelja neće stvarati ugovorni odnos između Stručnjaka i Naručitelja.

(5) Radni dani i sati Izvršiteljevog osoblja poštivat će zakone, propise i običaje Republike Hrvatske.

(6) Izvršitelj će sve informacije u vezi s Uslugama i projektom davati direktoru tvrtke Naručitelja ili bilo kojoj drugoj osobi ovlaštenoj od strane Naručitelja.

(7) Izvršitelj će Ovlašteniku Naručitelja (Voditelju projekta) i svakoj osobi koju za to Naručitelj ovlasti, dopustiti da ispita ili revidira podatke i knjige u vezi s Uslugama te napraviti njihove kopije tijekom i nakon pružanja Usluga.

(8) Izvršitelj će u svako doba djelovati nepristrano u skladu s kodeksom ponašanja svoje profesije kao i s potrebnom diskrecijom. Suzdržavat će se od javnih izjava u vezi s projektom ili Uslugama bez prethodnog pristanka Naručitelja. Naručitelja neće ni na koji način obvezati bez njegova prethodnog pisanog pristanka, te će tu obvezu jasno dati do znanja trećim stranama.

(9) Izvršitelj i njegovo osoblje poštivat će ljudska prava te će učiniti sve da ne povrijede političku, kulturnu i vjersku praksu koja prevladava u Republici Hrvatskoj.

(10) Izvršitelj i svo njegovo osoblje i podugovaratelji neće zlorabiti dane im ovlasti za osobni probitak. Izvršitelj i svo njegovo osoblje i podugovaratelji neće primati niti pristati primiti od bilo koga ili ponuditi nekoj osobi ili pribaviti za neku osobu, dar, naknadu, proviziju ili protuuslugu bilo koje vrste kao nagradu za pružanje ili propuštanje nekog čina u vezi s izvršenjem Ugovora ili za pokazivanje naklonosti ili nenaklonosti prema bilo kojoj osobi u vezi s Ugovorom. Izvršitelj će poštivati sve relevantne zakone i propise te kodekse koji se odnose na borbu protiv mita i korupcije.

(11) Isplate Izvršitelju od strane Naručitelja prema Ugovoru predstavljat će jedini prihod i korist koji on može steći u vezi s Ugovorom.

(12) Gospodarski subjekt je obvezan tijekom izvršenja ovog Ugovora pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. Zakona o javnoj nabavi, NN 120/16.

### OBVEZE NARUČITELJA

1. Naručitelj će u najkraćem mogućem roku bez dodatne naknade Izvršitelju staviti na raspolaganje sve informacije i dokumente koje posjeduje, a vezani su uz izvršenje Usluga.
2. Naručitelj će u najkraćem mogućem roku odgovoriti na sve službene upite Izvršitelja.
3. Naručitelj će imenovati ovlaštenika/e koji će biti ovlašten(i) za komunikaciju s Izvršiteljem i praćenje izvršenja Usluga od strane Izvršitelja i o tome pisano obavijestiti Izvršitelja u roku od 14 (četrnaest) dana od dana potpisa Ugovora. Ovlaštenik Naručitelja će također biti odgovoran za provjeru i verifikaciju svih izvješća koje Izvršitelj priprema prema Ugovoru.

### IMENOVANJE VODITELJA PROJEKTA

1. Voditelj projekta i Ovlaštenik Naručitelja će biti imenovani posebnom odlukom Naručitelja.

### ZAMJENA STRUČNJAKA

1. U slučaju da ponudom predloženi Stručnjaci nisu u mogućnosti pristupiti realizaciji ovog Ugovora, kao i u slučaju da je nužna zamjena nekog od Stručnjaka tijekom izvršenja ovog Ugovora, tada Izvršitelj mora predložiti njihovu zamjenu. Predložene zamjene moraju ispunjavati minimalno kriterije koji su definirani za Stručnjake u Dokumentaciji o nabavi. Ukoliko se radi o zamjeni stručnjaka koji je bio bodovan u okviru kriterija ekonomski najpovoljnije ponude tada zamjenski stručnjak mora imati iste ili više kvalifikacije od stručnjaka koji se mijenja kako bi i sa zamjenskim stručnjakom, da je bio prvotno imenovan, izvršitelj ostvario isti ili veći broj bodova od onih koje je ostvario sa prvotno imenovanim stručnjakom.
2. Izvršitelj je zamjenu dužan predložiti Naručitelju u roku od najviše 7 (sedam) dana od dana utvrđivanja potrebe za zamjenom te je dužan dokazati uvjete koje ispunjava zamjenski stručnjak, sve sukladno navedenom u prethodnom stavku ovog članka.
3. Naručitelj je dužan odgovoriti na prijedlog Izvršitelja za zamjenom u roku od najviše 7 (sedam) dana od dostave prijedloga zamjene. U slučaju da Naručitelj odbije prijedlog zamjene, Izvršitelj mora u roku od 7 (sedam) dana od dana zaprimanja obavijesti o odbijanju zamjene predložiti novu zamjenu.
4. Ukoliko Izvršitelj u rokovima navedenim u stavcima (2) i (3) ovog članka ne predloži prihvatljivu zamjenu, Naručitelj zadržava pravo raskida Ugovora i naplate jamstva za uredno izvršenje Ugovora.
5. Naručitelj zadržava pravo zahtijevati zamjenu jednog ili više od stručnjaka Izvršitelja u slijedećim okolnostima:

* ako stručnjak opetovano propušta obavljati radnje definirane Ugovorom
* ako se pouzdano utvrdi naklonost ili nenaklonost nekom od izvođača radova u vezi s Ugovorom
* ako se pouzdano utvrdi da je stručnjak primio bilo kakav mito, dar, naknadu, proviziju ili nešto drugo vrijedno kao poticaj ili nagradu od strane nekog od izvođača radova u vezi s ugovorom ili
* ako je zahtjev za zamjenom posljedica primjena odredbi iz FIDIC Uvjeta koji će se primjenjivati na ugovore s izvođačima.

1. Dodatni troškovi koji nastanu zamjenom stručnjaka idu na teret Izvršitelja, a što između ostalog uključuje i snošenje troškova nastalih uslijed odbijanja nadležnih tijela koja nadziru korištenje sredstava financiranja ovog Ugovora i Ugovora s izvođačima koji su predmetom Usluga da odobre troškove koje je u Ugovoru s izvođačem odobrio neadekvatan stručnjak u smislu stavak (1) ovog članka.

### KONTROLA

1. Ugovorne strane su suglasne da Naručitelj osigura kontinuiranu kontrolu izvršenja Usluga posredstvom ovlaštenika Naručitelja definiranog u članku 8 stavku (3) ovog Ugovora.
2. Voditelj projekta je dužan izvijestiti ovlaštenika Naručitelja o stanju izvršenja Usluga, eventualnim poteškoćama i nepredviđenim okolnostima.
3. Tamo gdje neko izvješće ili dokument odobri Naručitelj, a podložno je izmjenama i dopunama koje učini Izvršitelj, Naručitelj će propisati razdoblje kako bi se provele zatražene izmjene i dopune.
4. Izvršitelj je dužan pružati informacije i omogućiti pristup dokumentaciji svim tijelima koja sukladno institucionalnom ustroju provedbe strukturnih instrumenata imaju obveze kontrole projekta. Tijela koja imaju obvezu kontrole projekta su: Ministarstvo regionalnog razvoja i fondova Europske unije - Koordinacijsko tijelo, Agencija za reviziju sustava provedbe programa Europske unije (ARPA) - Revizijsko tijelo, Ministarstvo financija - Tijelo za ovjeravanje, Ministarstvo regionalnog razvoja i fondova Europske unije - upravljačko tijelo Operativnog programa „konkurentnost i kohezija“ 2014-2020, Ministarstvo poljoprivrede - posredničko tijelo razine 1 Operativnog programa „Konkurentnost i kohezija“ 2014-2020 i Hrvatske vode - posredničko tijelo razine 2 Operativnog programa „Konkurentnost i kohezija“ 2014-2020.
5. Revizijska i druga kontrolna tijela Europske komisije također imaju obvezu kontrole Projekata i s tog osnova će im Izvršitelj omogućiti pristup svim informacijama i dokumentima.

### STUPANJE NA SNAGU I PRESTANAK UGOVORA

1. Istodobne ili kasnije usmene pogodbe o sporednim točkama o kojima u ugovoru nije ništa rečeno i istodobne ili kasnije usmene pogodbe kojima se smanjuju ili olakšavaju obveze jedne ili obiju ugovornih strana nemaju učinka.
2. Ovaj Ugovor stupa na snagu danom potpisa po ugovornim stranama. Ako su ugovorne strane ugovor potpisale na različiti dan, danom potpisivanja se smatra dan na koji je Ugovor potpisala posljednja ugovorna strana.
3. Ovaj Ugovor prestaje izvršenjem ugovornih obveza obiju ugovornih strana.
4. Odredbe Članka 3 stavak (4) i Članka 15 stavak (3) ostaju na snazi neograničeno vremensko razdoblje nakon prestanka ovoga Ugovora po bilo kojoj osnovi.

### RASKID OD STRANE NARUČITELJA

1. Naručitelj ima pravo osobito raskinuti Ugovor pisanom obavijesti Izvršitelju, ako:

* Izvršitelj teško krši Ugovor propustima u izvršavanju svojih ugovornih obveza;
* Izvršitelj ne poštuje, u razumnom roku i uz obavijest koju mu je dao ovlaštenik Naručitelja sa zahtjevom da popravi svoj nemar ili propust u obavljanju svojih obveza prema Ugovoru, provedbu izvršenja što ozbiljno utječe na pravilno i pravodobno izvršenje Usluga;
* Izvršitelj odbija ili zanemaruje provesti administrativne naloge koje mu daje ovlaštenik Naručitelja;
* Izvršitelj dodjeljuje Usluge u podugovor bez suglasnosti Naručitelja;
* je Izvršitelj u stečaju ili u procesu likvidacije, njegovo poslovanje vode sudovi, stupio je u dogovor sa svojim vjerovnicima, obustavio je poslovne aktivnosti, predmet je postupaka u vezi s gore navedenim, ili je u nekoj sličnoj situaciji koja proizlazi iz sličnog postupka prema zakonima i propisima Republike Hrvatske;
* se dogodi neka organizacijska izmjena uključujući promjenu u pravnoj osobnosti, prirodi ili kontroli Izvršitelja, osim ako je takva izmjena zabilježena u dodatku Ugovora;
* Izvršitelj ne dostavi traženo jamstvo u skladu s ovim Ugovorom ili ne produži valjanost jamstva, ili davatelj jamstva ne može ispuniti svoje obveze, a Izvršitelj nije dao novo važeće jamstvo;;
* je Izvršitelj odgovoran za grub profesionalni propust koje Naručitelj može dokazati;
* je Izvršitelj predmet pravomoćne presude za prijevaru, korupciju, uključenost u neku kriminalnu organizaciju, pranje novca ili neku drugu ilegalnu aktivnost, tamo gdje je takva ilegalna aktivnost štetna za financijske interese Naručitelja, Republike Hrvatske i/ili Europske unije;
* Izvršitelj nije u mogućnosti dati prikladnu zamjenu za nekog od Stručnjaka.
* u slučajevima iz članka 322. Zakona o javnoj nabavi.;

1. Ovlaštenik Naručitelja će, čim to nakon raskida bude moguće, potvrditi vrijednost Usluga i svih svota koje pripadaju Izvršitelju s datumom raskida.
2. Naručitelj će od Izvršitelja povratiti dodatne troškove, ako ih ima, za dovršetak Usluga, ili će platiti iznos koji još pripada Izvršitelju.
3. Ako Naručitelj raskine Ugovor, on će imati pravo naplatiti Izvršiteljevo jamstvo za uredno izvršenje ugovora.

### RASKID OD STRANE IZVRŠITELJA

1. Izvršitelj ima pravo raskinuti Ugovor pisanom obavijesti Naručitelju, uz ostavljanje primjerenog roka od minimalno 90 (devedeset) dana ukoliko:

* Naručitelj u bitnome ne izvršava svoje obveze iz Ugovora;
* Naručitelj ne plati dospjele iznose prema privremenim ili okončanoj situaciji u roku od 42 (četrdesetdva) dana nakon isteka roka za plaćanje;
* Naručitelj dosljedno propušta vršiti svoje obveze i nakon opetovanih opravdanih i prihvatljivih pisanih upozorenja od strane Izvršitelja;
* Naručitelj neosnovano obustavi napredak Usluga ili bilo koji njihov dio za više od 90 (devedeset) dana iz razloga koji nisu navedeni u ovom Ugovoru, ili koji se ne mogu pripisati kršenju ovog Ugovora ili neobavljanju Usluga od strane Izvršitelja.

1. Raskid iz prethodnog stavka će biti neovisan o ostalim pravima Naručitelja ili Izvršitelja koja su stekli prema ovom Ugovoru..
2. U slučaju raskida ovoga Ugovora temeljem odredaba ovoga članka, Naručitelj će platiti Izvršitelju sve do trenutka raskida izvršene, a nesporne usluge koje su predmet ovog Ugovora.

### POVJERLJIVI PODACI

1. Izvršitelju je zabranjeno, bez pisanog pristanka Naručitelja, priopćiti povjerljivi podatak bilo kojoj neovlaštenoj osobi.
2. Povjerljivim se smatraju oni podaci na čiju je povjerljivost Naručitelj u pisanoj formi ili usmeno upozorio Izvršitelja; podaci koji bi po razumnoj ocjeni dobrog stručnjaka mogli prouzročiti štetne posljedice za Naručitelja; te podaci koji su po važećim propisima povjerljivi.
3. Izvršitelj odgovara Naručitelju za svoje sadašnje i bivše suradnike zbog povrede odredbi ovog članka.
4. Svi osobni podaci uključeni u Ugovor biti će obrađeni u skladu sa Zakonom o zaštiti osobnih podataka (NN 103/03 sa svim izmjenama i dopunama). Podaci će biti obrađivani isključivo u svrhu izvođenja, upravljanja i praćenja Ugovora od strane Naručitelja.

### SUKOB INTERESA

1. Izvršitelj će poduzeti sve potrebne mjere kako bi spriječio ili prekinuo bilo koju situaciju koja bi mogla kompromitirati nepristrano i objektivno izvođenje Ugovora. Takav sukob interesa može proizaći posebice kao rezultat ekonomskog interesa, političkog ili nacionalnog afiniteta, obiteljskih i emocionalnih veza, ili bilo koje druge relevantne veze ili zajedničkog interesa. Svaki sukob interesa do kojeg može doći tijekom izvođenja Ugovora bit će bez odlaganja dojavljen u pisanom obliku Naručitelju. U slučaju takvog sukoba, Izvršitelj će smjesta poduzeti sve potrebne mjere kako bi ga razriješio.
2. Naručitelj pridržava pravo provjeriti da su takve mjere prikladne te može zatražiti da se poduzmu dodatne mjere ako je potrebno. Izvršitelj će osigurati da njegovo osoblje, uključujući i upravu, ne dođe u situaciju koja može voditi do sukoba interesa. Neovisno o svojoj obvezi prema Ugovoru, Izvršitelj će smjesta i bez naknade od Naručitelja, zamijeniti svakog člana svog osoblja koji bude izložen takvoj situaciji.
3. Izvršitelj će ograničiti svoju ulogu u vezi s projektom na pružanje Usluga opisanih u Ugovoru.

### VIŠA SILA

1. Neće se smatrati da ijedna strana krši svoje obveze prema Ugovoru ako je izvršavanje takvih obveza spriječeno okolnostima više sile do kojih dođe nakon što Ugovor stupi na snagu.
2. Izraz viša sila, kao što ga se ovdje koristi, pokriva sve nepredviđene događaje koji utječu na mogućnost Izvršitelja u izvršenju Usluga, a koji nisu pod kontrolom bilo koje strane te koje ispravno postupanje obiju strana ne može prevladati, kao što su štrajkovi, izgredi, nemiri i neredi od strane osoba koje nisu osoblje Izvršitelja, ratovi (bilo da su objavljeni ili ne), blokade, ustanci, pobune, epidemije, odroni tla, potresi, oluje, gromovi, poplave, građanski nemiri, eksplozije.
3. Bez obzira na odredbe Ugovora, Izvršitelj neće biti odgovoran za ugovornu kaznu ili raskid zbog kršenja ili neobavljanja ugovora, i to u opsegu u kojem je kašnjenje u izvođenju ili kakav drugi propust u izvršavanju svojih obveza prema Ugovoru rezultat događaja više sile.
4. Ako bilo koja od strana bude smatrala da je došlo do okolnosti više sile koja može utjecati na izvođenje njezinih obveza, ona će smjesta o tome obavijestiti drugu stranu i predstavnika Naručitelja dajući pojedinosti o prirodi, vjerojatnom trajanju te vjerojatnim učincima tih okolnosti. Osim ako predstavnik Naručitelj ne naloži drukčije u pisanom obliku, Izvršitelj će nastaviti obavljati svoje obveze prema ugovoru koliko god to bude razumno izvedivo, te će tražiti sva razumna alternativna rješenja za izvođenje svojih obveza, a koja nisu spriječena događajem više sile. Izvršitelj neće posegnuti za takvim alternativnim sredstvima osim ako mu to ne naloži predstavnik Naručitelja.
5. Ako je neka od ugovornih strana višom silom spriječena ili će biti spriječena obavljati obveze iz ovog Ugovora, svaka od strana imati će pravo dati obavijest drugoj strani u roku od 14 (četrnaest) dana nakon što je strana saznala za događaj ili okolnost koja predstavlja višu silu. Nakon što druga ugovorna strana pisano potvrdi danu obavijest u maksimalnom roku od 7 (sedam) dana, ugovorne strane će biti oslobođene od izvršavanja svojih obveza za vrijeme trajanja više sile. Ukoliko druga ugovorna strana ne odgovori u navedenom roku, smatrati će se da je obavijest prihvaćena.
6. Ako je došlo do okolnosti više sile te ako se okolnosti više sile nastave u ukupnom trajanju od 140 (stočetrdeset) dana, tada svaka ugovorna strana može drugoj dati obavijest o raskidu Ugovora. U tom slučaju, raskid će stupiti na snagu 7 (sedam) dana nakon što je poslana takva obavijest.

### PRIJENOS UGOVORA

Izvršitelj ne smije prenositi ovaj Ugovor trećoj osobi tako da će se svaki pokušaj prijenosa smatrati ništavim.Pokušaj prijenosa ovog Ugovora protivno prethodnoj odredbi ovlašćuje Naručitelja na jednostrani raskid ovog Ugovora pisanom izjavom i na traženje naknade štete.

### PRILOZI

1. Sastavni dio ovog Ugovora su:

* Prilog 1: Projektni zadatak Dokumentacije o nabavi,
* Prilog 2: Ponuda Izvršitelja,
* Prilog 3: Nalog za početak izvršenja usluga.

### SPOROVI

1. Za ovaj Ugovor mjerodavno je pravo Republike Hrvatske.

(2) Sve sporove koji bi proizišli iz ovog Ugovora i u vezi s njim, ugovorne strane nastojati će riješiti sporazumno.

(3) U slučaju izostanka dogovora iz stavka 1. ovog članka ugovorne strane ugovaraju nadležnost stvarno i mjesno nadležnog suda Naručitelja.

### PRIJELAZNE I ZAVRŠNE ODREDBE

1. Ugovorne strane utvrđuju da za sve što nije regulirano ovim Ugovorom važe odredbe Zakona o obveznim odnosima.
2. Sve izmjene i dopune ovog Ugovora biti će pravovaljane ukoliko budu sačinjene u pisanom obliku.

### PRIMJERCI

1. Ovaj Ugovor je napisan u 4 (četiri) izvorna primjerka, od kojih 3 (tri) primjerka zadržava Naručitelj, a 1 (jedan) primjerak Izvršitelj.

ugovara se u slučaju zajednice izvršitelja:

Članak 23.

Odgovornost članova zajednice izvršitelja za izvršenje obveze koja je predmet ovog Ugovora je solidarna.

**Za i po ovlaštenju Izvršitelja: Za i po ovlaštenju Naručitelja:**

Ime i prezime, stručno zvanje: Ime i prezime, stručno zvanje:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Funkcija: Funkcija:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis: Potpis:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prilog 3:**

**Nalog za početak izvršenja usluga**

***<Upisati naziv i adresa izvršitelja>*,** OIB: *<upisati OIB izvršitelja>*

(u nastavku: izvršitelj) koje zastupa *<upisati ime, prezime i funkciju osobe ovlaštene za zastupanje izvršitelja>*

Nalog broj: *<unijeti broj naloga>*

Poštovani,

Sukladno stavku 1. članka 5. ugovora o uslugama vođenja projekta „Sustav odvodnje i pročišćavanja otpadnih voda aglomeracije Ivanec“ po ovlaštenju naručitelja **Ivkom-vode d.o.o.**, Vladimira Nazora 96 B, 42 240 Ivanec, Hrvatska , OIB: 91920869215 (u nastavku: naručitelj) koje zastupa

direktor Mladen Stanko, mag.oec., izdajem Nalog za početak izvršenja usluga.

Izvršenje usluga počinje u roku od 7 kalendarskih dana od dana izdavanja Naloga za početak izvršenja usluga.

**Za i po ovlaštenju naručitelja:**

Ime i prezime, stručno zvanje:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Funkcija:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_